केवल कठोर क़ानून या दंड व्यवस्था से इस समस्या का स्थायी हल संभव नहीं. परिवार समाज की वह इकाई है जहाँ बच्चों में संस्कार व आचरण की नींव पड़ती है. अगर हमें अपनी अगली पीढ़ी और बच्चों को अपराधों की दुनिया से दूर रखना है तो इसकी शुरुआत हमें पहले अपने घरों से करनी होगी. जरूरी है हमें स्त्रियों के प्रति अपनी सोच और व्यवहार बदलने की. अगर हम हम स्वयं घर की स्त्रियों माँ, पत्नी, बेटी को उनका सम्मान और हक़ देने लगें तो घर के बच्चों पर भी इसका अच्छा प्रभाव पड़ेगा और बचपन से ही वह माँ, बहन एवं अन्य लड़कियों के प्रति इज्ज़त और सम्मान का भाव रखने लगेंगे. अगर घर में स्वस्थ और खुशहाल वातावरण है तो निश्चय ही इसका प्रभाव बच्चों पर भी पड़ेगा और वे एक स्वस्थ सोच के साथ जीवन में आगे बढ़ेंगे.